skal jeg bruge xml-sitemaps?
hvis du er meget interesseret i at hjælpe google, så skal du bestemt bruge xml-sitemaps. er du derimod lidt mere ”egoistisk”, og tænker mest på dit eget website og din virksomheds succes, så skal du (som regel) ikke bruge xml-sitemaps!
nedenfor følger nogle af de vigtigste argumenter for, at du nok ikke skal bruge xml-sitemaps:

ingen sikkerhed for indeksering og ranking
det kræver først og fremmest en ordentlig webarkitektur og tilstrækkeligt med gode links. det ændrer sitemaps ikke på
lad søgemaskinerne finde dig selv
der har altid eksisteret den fundamentale idé hos mange dygtige søgemaskineksperter, at søgemaskinerne prioriterer de sider de selv finder over dem, der så at sige, bliver proppet ned i halsen på dem, uanset om det så er gennem xml-sitemaps eller gammeldags tilmeldinger.
xml-sitemaps kan dække over problemer
brugen af xml-sitemaps kan gøre det sværere, eller helt umuligt, at identificere visse typer af alvorlige problemer på dit website. problemer, der i værste fald kan gøre, at du ikke ranker på noget som helst. indeksering uden ranking har ingen værdi!
forsinket indeksering
jeg har selv oplevet websites, der brugte xml-sitemaps blive langsommere indekseret, end jeg ellers er overbevist om, at de ville være blevet uden. andre siger, de har oplevet det modsatte. i alle tilfælde er det min erfaring, at lynende hurtig indeksering kan opnås via bedre metoder (fortrinsvis links og god webarkitektur) end xml-sitemaps, så hvorfor så løbe den ekstra risiko det måske er?
hård belastning
hvis du har et website med rigtig mange sider, kan et xml-sitemap godt blive temmelig stort. jeg har enkelte gange oplevet søgemaskinerne hente det fulde sitemap fra et website så mange gange i timen, at det var ved at blive en belastning. dette kan dog i nogen grad modvirkes ved for eksempel at komprimere filerne eller begrænse båndbredden på den type besøg. det er dog umuligt med sikkerhed at sige, hvordan søgemaskinerne vil reagere på det.

der er kun to situationer, hvor j xml-sitemaps kan være en hjælp:

hvis du skal flytte et meget stort website fra en struktur til en helt anden
hvis du bruger video på din side. så skal du bruge video xml sitemaps.

i det tilfælde laver du et xml-sitemap på det gamle site, registrerer dette, flytter så dit website, laver et nyt xml-sitemap for dette og registrerer det. det kan gøre at flytningen går lidt lettere.